Diari Oficial de la Generalitat Valenciana


Sumari del DOGV 4857, del 06-10-2004 (2004/10292)

Notificació per edicte de l'acord d'iniciació d'expedient sancionador 303/04 SAN, seguit contra Reacu Coop. Valenciana d'oli usat.
----------------------------------------------------------------------------------------------------------------------------------

### Dades del document

Número de DOGV
:   4857

Data del DOGV
:   06-10-2004

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2004/10173


Organisme emissor
:   Conselleria de Territori i Habitatge

Tipus de document
:   Anunci

Notificació per edicte de l'acord d'iniciació d'expedient sancionador 303/04 SAN, seguit contra Reacu Coop. Valenciana d'oli usat. [2004/X10089]
  
De conformitat amb allò que ha acordat aquesta Sotssecretaria, i a l'empara del que disposa l'article 59.5 de la Llei 30/1992, de règim jurídic de les administracions públiques i del procediment administratiu comú, mitjançant el present edicte es notifica a Reacu Coop. Valenciana d'oli usat amb últim domicili conegut al c/ Ciudad Real, 31, barri del Crist de Quart de Poblet, l'acord d'iniciació de data 27 de juliol de 2004 dictat per la secretària autonòmica de Territori i Medi Ambient en l'expedient sancionador núm. 303/04 SAN, que s'està tramitant a la Unitat d'Inspecció del Territori d'aquesta Conselleria:
  
Vistes les actuacions prèvies practicades a l'empara de l'article 12 del Reial decret 1.398/1993, de 4 d'agost, pel qual s'aprova el Reglament del procediment per a l'exercici de la potestat sancionadora.
  
Vist que en data 9 de setembre de 2003 i a les 9.30 h una visita d'inspecció efectuada per la Unitat del Cos Nacional de Policia adscrita a la Comunitat Valenciana va poder constatar que la Cooperativa Reacu Coop. Valenciana d'oli usat situada al carrer Ciudad Real, 31 del polígon industrial barri del Crist de Quart de Poblet, empresa autoritzada única i exclusivament per a la recollida i transport de residus orgànics compostables de cuina (CER 20.01.08) i oli i greix (CER 20.01.09) mitjançant una Resolució de la Direcció General d'Educació i Qualitat Ambiental de 6 d'abril de 2001, procedia a l'emmagatzematge d'olis de fregits i residus de menjadors col·lectius i restaurants; com també es comprova que es realitza el llavat de bidons que han transportat olis diversos, abocant les aigües residuals a la xarxa de clavegueram públic sense que hi haja tractament previ. Així mateix, es realitzen operacions de filtrat dels olis recollits, abocant la matèria orgànica filtrada als contenidors de fem municipal, infringint amb tot això el que disposa l'article 51 i 52 de la Llei 10/2000, de 12 de desembre, de residus de la Comunitat Valenciana.
  
Vist que, els fets referits poden constituir una infracció d'acord amb allò que s'ha tipificat en l'article 73.4.a) de la Llei 10/2000, de 12 de desembre, de residus de la Comunitat Valenciana, qualificada com greu, i la sanció de la qual està determinada en l'article 75.2.b) de l'esmentada llei, el qual estableix:
  
?Les infraccions previstes en aquesta llei poden donar lloc a la imposició de totes o d'algunes de les sancions següents:
  
b) Infraccions greus:
  
Multa des de 601,02 € fins a 30.050,61 €, excepte en els residus perillosos, que és des de 6.010,13 € fins a 300.506,05 €.
  
Revocació de l'autorització o suspensió d'aquesta per un temps de fins a un any, en els supòsits d'infraccions tipificades en les lletres a), d), e) i f) de l'article 73.4.
  
Inhabilitació per a l'exercici de qualsevol de les activitats previstes en la present llei per un període de temps de fins a un any?.
  
En el present supòsit correspondria una sanció de 12.020 € (dotze mil vint euros) i suspensió de l'autorització per 9 mesos.
  
Vist que, amb independència de la sanció que hi escaiga, l'infractor està obligat a la reposició o la restauració de les coses al ser i estat anteriors a la infracció comesa, segons l'article 78 de Llei 10/2000, de 12 de desembre, de residus de la Comunitat Valenciana, que consisteix en aquest cas en la retirada dels residus d'olis i de tots els envasos que emmagatzema en les instal·lacions del número 31 del carrer Ciudad Real, 31 de Quart de Poblet, justificant la correcta gestió dels residus existents davant l'Àrea d'Inspecció del Territori, i si no procedira a això, es pot acordar, una vegada transcorreguts els terminis assenyalats en el requeriment corresponent, la imposició de multes coercitives, que no superaren el 20% de la sanció establida, o l'execució subsidiària per compte de l'infractor i a costa seu.
  
Tot això sense perjudici del que resulte de la instrucció, i és l'òrgan competent per a la resolució del present expedient la secretària autonòmica de Territori i Medi Ambient, per raó del que disposa l'article 80.1.b) de la Llei 10/2000, de 12 de desembre, de residus de la Comunitat Valenciana en relació amb l'Ordre de 26 de novembre de 2003, de la Conselleria de Territori i Habitatge, sobre delegació de competències sancionadores (DOGV núm. 4656, de 23 de desembre de 2003).
  
A la vista del que disposen els articles 127 a 138 de la Llei 30/1992, de 26 de novembre, de Règim jurídic de les administracions públiques i del procediment administratiu comú, i el que establix el Reial Decret 1.398/1993 de 4 d'agost pel qual s'aprova el Reglament del procediment per a l'exercici de la potestat sancionadora. S'acorda
  
La incoació del corresponent expedient sancionador a la Cooperativa Reacu Coop. Valenciana d'oli usat, per una presumpta infracció tipificada en l'article 73.4.a) de la Llei 10/2000, de 12 de desembre, de residus de la Comunitat Valenciana, per l'exercici d'una activitat de gestió de residus sense la preceptiva autorització.
  
Així mateix s'acorda nomenar instructora i secretària de l'expedient sancionador, Amparo Renau Almela i Susana Carrasco Marí respectivament, a les quals se'ls notificarà en forma aquest nomenament, com també als inculpats, de conformitat amb el que establix l'article 135 de la Llei 30/8486 PU-PIX i en l'article 13.2 del RD 1.398/1993 perquè en qualsevol moment del procediment puguen ser objecte de recusació segons el que disposen els articles 28 i 29 del l'esmentada Llei 30/1992, RJ-PAC.
  
Per raó del que establix l'art. 16.1 del RD 1.398/1993, us concedim un termini de quinze dies comptadors a partir del següent a la notificació del present acord, perquè aporteu totes les al·legacions, documents o informacions que estimeu convenients, i us signifiquem que si no efectueu al·legacions sobre el contingut de la iniciació del procediment en tal termini, el present acord pot ser considerat Proposta de Resolució amb l'efecte previst en els arts 18 i 19 del RD 1.398/1993.
  
De conformitat amb el que disposa l'article 42.4 de la Llei 30/1992, de Règim jurídic de les administracions públiques i del procediment administratiu comú, modificada per la Llei 4/1999, de 13 de gener, en relació amb l'article 20.6 del Reial decret 1.398/1993, de 4 d'agost, pel qual s'aprova el Reglament del procediment per a l'exercici de la potestat sancionadora, el termini per a la resolució i notificació del present procediment serà de sis mesos. Transcorregut l'esmentat termini sense haver-se dictat i notificat aquest es produirà la caducitat del procediment conforme al que disposa l'article 44.2 de l'esmentada Llei 30/1992, de RJ-PAC.
  
I perquè servisca de notificació a l'interessat mencionat anteriorment, s'expedeix el present edicte.